EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Lennundusohutusameti 2011. aasta eelarve täitmisele heakskiidu 
andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Lennundusohutusameti 2011. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa Lennundusohutusameti eelarveaasta 2011 raamatupida ­
mise aastaaruande kohta koos ameti vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse Euroopa Parlamendi ja nõukogu määrust (EÜ) nr 216/2008, millega luuakse Euroopa 
Lennundusohutusamet, (  4 ) eriti selle artiklit 60,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ning transpordi- ja turismikomisjoni arvamust 
(A7-0075/2013),  
A. arvestades, et kontrollikoda märkis, et on leidnud piisavalt kinnitust Euroopa Lennundusohutusameti 
(edaspidi „amet”) 2011. aasta raamatupidamise aastaaruande usaldusväärsuse ja selle aluseks olevate 
tehingute seaduslikkuse ja korrektsuse kohta;  
B. arvestades, et Euroopa Parlament andis 10. mail 2012. aastal ameti tegevdirektori tegevusele ameti 
2010. aasta eelarve täitmisel heakskiidu (  6 ) ning heakskiidu andmise otsusele lisatud resolutsioonis muu 
hulgas:  
— kutsus ametit üles võtma asjakohaseid meetmeid, et vältida puudujääke, mis seavad ohtu nii hanke ­
protsessi läbipaistvuse kui ka usaldusväärse finantsjuhtimise põhimõtte;ET L 308/190 Euroopa Liidu Teataja 16.11.2013  
( 1 ) ELT C 388, 15.12.2012, lk 53.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 79, 19.3.2008, lk 1.  
( 5 ) EÜT L 357, 31.12.2002, lk 72.  
( 6 ) ELT L 286, 17.10.2012, lk 175.
— nõudis, et komisjon tagaks, et amet kohaldaks liidu eeskirju nõuetekohaselt; rõhutas, et hankeme ­
netlused ja personalivalikumenetlused peavad olema läbipaistvad;  
— kutsus ametit üles võtma nõuetekohaselt arvesse oma töötajate erialast tausta, et vältida mis tahes 
huvide konflikti; oli arvamusel, et ameti huvide konflikti poliitikas tuleks sätestada, mil määral ja 
millistel tingimustel tohib ameti töötajat kaasata sellise õhusõiduki sertifitseerimisse, millega ta 
töötas enne ametisse tööle asumist;  
— palus ametil kehtestada tõhusad menetlused, millega asjakohaselt reageeritaks väidetavatele ametisi ­
sestele huvide konflikti võimalikele juhtumitele; samuti palus ametil avalikustada oma veebisaidil 
huvide deklaratsioonid ja erialase tausta oma ekspertide, juhtkonna, haldusnõukogu liikmete ja kõigi 
muude isikute kohta, kelle tegevus on seotud sertifitseerimisprotsessiga; märkis, et amet peaks 
huvide konflikti valdkonnas järgima Majanduskoostöö ja Arengu Organisatsiooni (OECD) juhiseid;  
— palus, et amet jätkaks olemasoleva tegevuseelarve tegevuspõhise ülesehituse kohaldamist, et luua 
selge seos töökava ja finantsprognooside vahel ning parandada jätkuvalt nii tulemuste järelevalvet 
kui ka aruandlust;  
— palus, et amet jätkuvalt parandaks kontrollide kavandamise dokumenteerimist; tuletas ametile 
meelde, kui oluline on dokumenteerida riskihindamist ja kontrollide kavandamise kriteeriume, et 
õigustada oma sisemisi otsustusmehhanisme juhtudel, mille puhul on tegu liidu kodanike turvalisust 
mõjutavate märkimisväärsete puudujääkidega;  
— samuti palus, et amet parandaks jätkuvalt oma tegevuse tõhusust, pannes järgmiste meetmete abil 
rõhku põhilistele ohutusega seotud muredele:  
— teabe seire,  
— aruandluse ja rakendamise ajalise kestuse lühendamine,  
— ameti ja komisjoni vahelise otsustusprotsessi dokumenteerimine,  
— mis tahes võimaliku huvide konfliktiga seotud olukorra ohu asjakohane vähendamine;  
C. arvestades, et ametit rahastatakse umbes 75 % ulatuses tasudest, lõivudest ja muudest tuludest ning 
umbes 25 % ulatuses liidu eelarvest;  
D. arvestades, et kontrollikoja andmetel oli ameti eelarve 2011. aastal 138 700 000 eurot, mis on 2010. 
aasta 137 200 000 euroga võrreldes 1,09 % rohkem;  
E. arvestades, et kontrollikoja andmetel anti 2011. aastal ametile liidu eelarvest 34 400 000 eurot, mis on 
2010. aastal eraldatud 34 197 000 euroga võrreldes 0,59 % rohkem;  
1. rõhutab ameti suurt panust tsiviillennundusohutuse ühtse ja kõrge taseme tagamisse Euroopas;  
Eelarvehaldus ja finantsjuhtimine  
2. võtab kontrollikoja aruande põhjal teadmiseks, et 2011. aastal eraldati ametile liidu eelarvest 34,4 
miljonit eurot, võrreldes 34,2 miljoniga 2010. aastal;  
3. võtab kontrollikoja aruande põhjal teadmiseks, et ameti kogueelarve 138 700 000 eurot moodustati 
järgmiselt:ET 16.11.2013 Euroopa Liidu Teataja L 308/191
— 34,4 miljonit eurot – liidu toetus (24,8 %),  
— 75,2 miljonit eurot – ameti omatulud (54,2 %),  
— 1,7 miljonit eurot – kolmandate riikide panus (1,2 %),  
— 24,7 miljonit eurot – tasudest ja lõivudest laekunud sihtotstarbelised tulud (17,8 %),  
— 1,4 miljonit eurot – ameti muud tulud (1 %),  
— 1,2 miljonit eurot – muud toetused (1 %);  
4. tõdeb, et eelarve täitmise jälgimiseks tehtud jõupingutused eelarveaasta jooksul on andnud tulemuseks 
eelarve täitmise kõrge määra – 98,80 %;  
Kulukohustused ja ülekandmised  
5. tõdeb ameti 2011. aasta aruande põhjal, et 2011. aastal kasutas amet üksnes liigendamata assignee ­
ringuid;  
6. võtab kontrollikoja aruande põhjal teadmiseks, et Saksamaa riigikoefitsiendi vähendamine 2010. aasta 
juunis põhjustas olulise ülejäägi ameti I jaotise (personalikulud) 2011. aasta assigneeringutes ning et 
umbes 3 miljonit eurot (7 % assigneeringutest) paigutati I jaotisest ümber III jaotise (tegevuskulud) 
erinevatele eelarveridadele, kuigi nende kasutusmäär oli madal; märgib lisaks, et seda olulist jaotisteva ­
helist vahendite ümberpaigutamist, mis eelarve struktuuri märkimisväärselt muutis, ei esitatud ameti 
haldusnõukogule heakskiitmiseks; palub ametil teatada eelarve täitmisele heakskiidu andmise eest vastu ­
tavale institutsioonile võetud meetmed, kuna kirjeldatud olukord on vastuolus eelarve sihtotstarbelisuse 
põhimõttega;  
7. märgib, et nimetatud ümberpaigutus suurendas III jaotise assigneeringuid 13,7 miljoni euroni ning et 
2011. aasta lõpus kanti 7,8 miljonit eurot üle 2012. aastasse ning et ülekantud summa moodustab 
56,9 % suurenenud summast; nõuab, et amet teataks eelarve täitmisele heakskiidu andmise eest vastu ­
tavale institutsioonile, milliseid meetmeid on võetud, et vähendada ülekantavate assigneeringute suurt 
summat, mis on vastuolus eelarve aastasuse põhimõttega;  
8. täheldab iga-aastase tegevusaruande põhjal, et kulukohustuste assigneeringuid kasutati kogusummas 
148 450 344,53 eurot, millest 121 966 394,59 eurot seoti kulukohustustega ning 26 483 949,94 
eurot sihtotstarbeliste tulude assigneeringutest kanti vastavalt ameti finantseeskirjade artiklile 10 auto ­
maatselt üle järgmisse eelarveaastasse; märgib, et kõnealune ülekandmine moodustab 17,8 % kogusum ­
mast; palub ametil teatada eelarve täitmisele heakskiidu andmise eest vastutavale institutsioonile, milli ­
seid meetmeid on võetud, et vähendada ülekantavate assigneeringute suurt summat, mis on vastuolus 
eelarve aastasuse põhimõttega; palub, et komisjon esitaks võimalikult kiiresti ettepaneku, et lahendada 
vastuolu aastasuse põhimõtte ning mitmeaastaste sertifitseerimiseprojektide rahastamise vajaduse vahel;  
Järelevalve- ja kontrollisüsteemid  
9. nendib kontrollikoja aruande põhjal, et amet peab parandama põhivara haldamist; palub ametil teavi ­
tada eelarve täitmisele heakskiidu andmise eest vastutavat institutsiooni kiiresti meetmetest, mis on 
võetud inventeerimissüsteemi ja asutusesiseste IT-projektide kulude finantsjuhtimise parandamiseks;  
10. märgib murelikult, et 2011. aasta lõpu seisuga paiknes ameti raha vaid ühes pangas ning pangakontode 
saldo oli 55 miljonit eurot (2010. aastal 49 miljonit eurot); võtab teadmiseks ameti kavatsuse avada 
pangakontod vastavalt kontrollikoja soovitusele vähemalt kahes pangas; võtab teadmiseks ameti kavat ­
suse korraldada sellel eesmärgil 2013. aasta alguses läbirääkimistega pakkumismenetlus; palub ametil 
teatada eelarve täitmisele heakskiidu andmise eest vastutavale institutsioonile meetmed, mida on võetud 
sellise finantsriski vähendamiseks;ET L 308/192 Euroopa Liidu Teataja 16.11.2013
Huvide konflikt ja läbipaistvus  
11. väljendab heameelt asjaolu üle, et kontrollikoda viis läbi auditi, mille eesmärk oli hinnata huvide 
konflikti lahendamise eeskirju ja menetlusi neljas Euroopa Liidu ametis, sh Euroopa Lennundusohutus ­
ametis, ning tutvustas auditi tulemusi kontrollikoja eriaruandes nr 15/2012;  
12. väljendab kahetsust, et kontrollikoja kinnituste kohaselt ei olnud andmekogumisetapi lõppjärgus 
(oktoober 2011) huvide konflikti olukorrad ametis nõuetekohaselt hallatud; väljendab kahetsust ka 
asjaolu üle, et ametil puudusid huvide konfliktide haldamise eeskirjad;  
13. kordab, et amet ei tohiks määrata töötajat, kes on võetud tööle lennukeid tootvast ettevõttest, tegelema 
sellise õhusõiduki sertifitseerimisega, millega ta tegeles lennukitootja heaks töötades, kuna see võib 
kaasa tuua huvide konflikti; märgib, et selline olukord esines vähemalt ühe sertifitseerimisjuhtumi puhul; 
rõhutab, et tehnilise hindamise ja otsustamisprotsessi kollegiaalsuse põhimõte üksi ei aita huvide konf ­
likti ohtu vältida;  
14. märgib, et pärast kontrollikoja auditit ja eriaruande nr 15/2012 avaldamist on amet võtnud mitmeid 
meetmeid, nimelt:  
— 1. augustil 2012 võttis amet vastu muudetud Euroopa Lennundusohutusameti töötajate toimimis ­
juhendi, mis sisaldab eeskirju kingituste ja hüvede kohta, samuti eeskirju huvide konflikti enneta ­
miseks ja leevendamiseks, hõlmab kontrollikoja soovitusi ja on kooskõlas OECD juhistega; märgib, 
et huvide konflikti käsitlev eeskiri nõuab, et kõik juhtivtöötajad, täitevkomitee liikmed, tundlikel 
ametikohtadel töötavad töötajad ning ameti põhitegevusega seotud väliseksperdid täidaksid huvide 
deklaratsiooni; nõuab, et lisaks töötajate huvide deklaratsioonidele avaldataks ameti veebisaidil ka 
juhtide ja välisekspertide huvide deklaratsioonid;  
— 1. augustil 2012 loodi ametis eetikakomisjon, et tagada ameti töötajate esitatud huvide deklaratsioo ­
nide sõltumatu, erapooletu ja objektiivne hindamine, osutada juhtivtöötajatele abi täidetud huvide 
deklaratsioonide hindamisel ning käsitleda kõiki eetikakomisjonile esitatud sellega seotud küsimusi; 
eetikakomisjon on nüüd täielikult toimiv, olles vastu võtnud oma kodukorra, mis hõlmab üksik ­
asjalikke kriteeriume ameti töötajate huvide deklaratsioonide hindamiseks; märgib, et haldusnõu ­
kogu liikmed ei soovi allkirjastada huvide deklaratsiooni; nõuab selles küsimuses meetmete võtmist 
ning nõuab tungivalt, et haldusnõukogu esimees teavitaks eelarve täitmisele heakskiidu andmise eest 
vastutavat institutsiooni sellest, kuidas olukord laheneb;  
— praegu (jaanuar 2013) toimub ametis huvide konflikti käsitleva eeskirja rakendamine, sh kõigile 
töötajatele kohustuslik väliskonsultandi korraldatud koolitus, samuti regulaarsed sissejuhatavad 
koolitused ameti uute töötajate jaoks;  
— 1. augustil 2012 võeti vastu analoogiline toimimisjuhend ka apellatsiooninõukogu jaoks ning enne 
2013. aasta veebruari lõppu toimub apellatsiooninõukogu liikmetele väliskonsultandi korraldatud 
koolitus;  
— 2012. aasta juunis avalikustas amet toimimisjuhendi projekti ka haldusnõukogu jaoks; seejärel 
haaras juhtohjad komisjon, kes ameti poolt toetatuna püüab saavutada, et haldusnõukogu võtaks 
toimimisjuhendi vastu;  
nõuab, et amet jätkaks kontrollikoja soovituste alusel tegutsemist, et vältida huvide konflikte oma 
erinevates juhtimis- ja tegevusstruktuurides, ning nõuab, et amet teavitaks eelarve täitmisele heakskiidu 
andmise eest vastutavat institutsiooni eespool nimetatud menetluste rakendamisest ja muudest huvide 
konfliktide haldamist käsitlevatest arengutest;ET 16.11.2013 Euroopa Liidu Teataja L 308/193
15. palub ametil lisada iga-aastasesse tegevusaruandesse eraldi osa, kus kirjeldatakse huvide konflikti välti ­
miseks ja lahendamiseks võetud meetmeid ja mis sisaldab muu hulgas järgmisi andmeid:  
— kontrollitud huvide konflikti juhtumite arv,  
— nn pöördukse juhtumite arv,  
— eri liiki juhtumite puhul võetud meetmed,  
— usalduse kuritarvitamise korral kohaldatavate menetluste arv ja nende tulemused,  
— kohaldatud sanktsioonid;  
16. võtab teadmiseks, et ameti tegevdirektori ja veel nelja direktori elulookirjeldused on nüüd avaldatud 
ameti veebisaidil koos nende isikute huvide deklaratsioonidega; võtab teadmiseks ameti jõupingutused 
suurema läbipaistvuse saavutamiseks, kuid jääb seisukohale, et neid sätteid tuleks kohaldada kõikide 
ekspertide/töötajate suhtes, kes osalevad õhusõidukite sertifitseerimisprotsessis, nagu märgiti 2010. aasta 
eelarve täitmisele heakskiidu andmise menetluse käigus; palub ametil teavitada eelarve täitmisele heaks ­
kiidu andmise eest vastutavat institutsiooni võimalikult kiiresti selles küsimuses tehtud edusammudest;  
17. peab kahetsusväärseks, et ei haldusnõukogu liikmete ega vaatlejate elulookirjeldused (mis sisaldaksid 
vähemalt ametialast tausta) ega huvide deklaratsioonid ole ameti veebisaidil avalikult kättesaadavad, 
nagu nõuti eelmise eelarve täitmisele heakskiidu andmise menetluse käigus; nõuab tungivalt, et amet 
ja tema haldusnõukogu võtaksid viivitamata meetmeid selle probleemi lahendamiseks;  
Siseaudit  
18. võtab siseauditi 2011. aasta aruande põhjal teadmiseks, et siseauditi talitus viis 2011. aastal läbi 
edusammude hindamise, mida amet on teinud siseauditi talituse soovituste rakendamisel, mis tulenevad 
komisjoni sisekontrollistandardite rakendamise auditist 2006. aastal, järelauditist 2007. aastal, tulude ja 
otseste kulude auditist 2008. aastal ning personalijuhtimise auditist 2009. aastal; märgib lisaks, et 
siseauditi talituse kinnitusel on 18 soovitusest 16 asjakohaselt ja tulemuslikult rakendatud; palub ametil 
teavitada eelarve täitmisele heakskiidu andmise eest vastutavat institutsiooni meetmetest, mida on kahe 
ülejäänud soovituse rakendamiseks võetud;  
Töölevõtmismenetlused  
19. märgib iga-aastase tegevusaruande põhjal, et 2011. aastal sõlmis amet 85 uut töölepingut ning et aasta 
lõpus oli ametil 642 töötajat;  
20. nendib kontrollikoja aruande põhjal, et amet peab veelgi parandama oma personalivaliku menetluste 
läbipaistvust; palub ametil teavitada eelarve täitmisele heakskiidu andmise eest vastutavat institutsiooni 
meetmetest, mida asutus on töölevõtmismenetluste parandamiseks võtnud;  
21. tuletab ametile meelde, kui oluline on tagada kontrollirühmade ja rühmajuhtide piisavad väljaõppe- ja 
kvalifikatsioonikriteeriumid; palub ametil jätkata jõupingutusi selles valdkonnas;  
22. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 308/194 Euroopa Liidu Teataja 16.11.2013  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).